*(Модел уговора понуђач је у обавези да у целости попуни, овери печатом и потпише, чиме потврђује да се слаже са моделом уговора)*

У случају подношења заједничке понуде, односно понуде са подизвођачима, у моделу уговора односно у уговору морају бити наведени сви подизвођачи из групе понуђача, односно сви подизвођачи

**Модел Уговора о јавној набавци добара-**  Набавка лож уља (гасно уље екстра лако евро ЕЛ)за потребе Центра за заштиту одојчади, деце и омладине, Београд.закључен у Београду, између:

1. **Центра за заштиту одојчади, деце и омладине, Београд, Ул. Звечанска бр. 7,** кога заступа в.д. директора Зоран Милачић( даљем тексту Наручилац)

2**.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_, матични број \_\_\_\_\_\_\_\_\_\_\_\_\_, ПIБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: Добављач)

***АКО ЈЕ ДАТА ЗАЈЕДНИЧKА ПОНУДА/ПОНУДА ГРУПЕ ПОНУЂАЧА:\****

**\* попуњава понуђач у случају ако се даје заједничак понуда**

2.\* групу понуђача чини:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_**,ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_,
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из\_\_\_\_\_\_\_\_\_\_\_\_\_\_\_\_\_\_\_\_\_\_**,ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_,
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_,

(у даљем тексту: Добављач) , а коју заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_ *(навести скраћен пословно име из АПР-а)*

Споразум групе понуђача и број: \* \_\_\_\_\_\_\_\_\_\_\_\_\_\_\_\_\_\_ од \* \_\_\_\_\_\_\_\_\_\_\_\_\_\_\_ je сатавни део овог уговора.

|  |  |  |  |  |
| --- | --- | --- | --- | --- |
| Наручилац |  | Добављач |  |  |
| ПИБ: | 100286755 | ПИБ: |  |  |
|  |  |  |  |  |  |
| Матични бој: |  | Матични бој: |  |  |
|  | 07094345 |  |  |  |  |
| Број рачуна: | 840-635661-68 | Број рачуна: |  |  |
|  |  |  |  |  |  |
| Телефон: | (011) 2648-622 | Teлeфoн: |  |  |
|  |  |  |  |  |  |
| Факс: | (011) 2647-285 | Факс: |  |  |
|  |  |  |  |  |  |
| E-mail: | ivanar@czodo.rsmliutin.pavlovic@czodo.rs | E-mail: |  |  |

**Члан 1.**

Предмет овог уговора је транспорт и испорука лож уља -гасно уље екстра лако евро ЕЛ (у даљем тексту добро), у свему према понуди Добављача, Спецификацији предмета јавне набавке и Обрасцу понуде, који су у прилогу и чине саставни део овог Уговора.

**Члан 2.**

Цене предметног добра утврђују се одлукама Добављача у складу са кретањима цена натржишту лож уља у Републици Србији.

Одлуке Добављача из претходног става овог члана се доносе у оним интервалима у којима се обезбеђује усклађивање цена предметног добра са кретањем цена лож уља на тржишту у Републици Србији.

Добављач се обавезује да Наручиоца обавештава о ценама предметног добра директно или њиховим јавним објављивањем на својој званичној интернет адреси.

Испоручена добра Добављач ће фактурисати Наручиоцу по цени која важи на дани споруке, а о којој је Наручилац обавештен или која је јавно објављена у складу са ставом 4. овог члана.

Под даном испоруке добара подразумева се дан када је Добављач предао добра превознику на превоз, без обзира да ли се превоз добара врши у организацији Наручиоца или Добављача.

По извршеној испоруци, Добављач ће Наручиоцу доставити рачун и отпремницу за

испоручена добра.

Транспорт, тј. превоз предметних добара ће се вршити у организацији Добављача.

Добављач ће фактурисати услугу транспорта (превоза) по ценовнику Добављача који важи на дан испоруке, у складу са достављеним важећим ценовником, као и трошкове путарина, по важећим ценама. Уколико се превоз нафтних деривата у организацији Продавца врши из Рафинеријe нафте Панчево, Продавац ће поред цене превоза задужити Купца и за износ Посебне накнаде за заштиту и унапређење животне средине, прописане од стране Општине Панчево.

У случају промене трошкова из претходног става, за време трајања овог Уговора, Добављач се обавезује да Наручиоцу достави нови важећи ценовник, одлуку или други акт на основу којег је промена цене предметне услуге извршена. Укупна уговорна вредност износи до \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом, на годишњем нивоу *(попуњава Наручилац узависности од података из понуде)*. Укупна уговорена годишња цена за све ставке не сме прећи предвиђену вредност јавне набавке, тј. износ од 18.083.333,00 без ПДВ- а, односно 21.700.000,00 са ПДВ- ом. Наручилац није у обавези да утроши целокупан износ средстава из претходног става овог члана.

Плаћање ће се вршити у складу са расположивим средствима Наручиоца, односно плаћања у 2022. години вршиће се до нивоа средстава обезбеђених планом за 2022. годину за ове намене.

За обавезе плаћања које доспевају по овом уговору у 2023. години, Наручилац ће вршити плаћање Добављачу по обезбеђивању финансијских средстава усвајањем финансијског плана за 2023. годину.

Рок за плаћање тече од дана испоруке нафтних деривата. Наручилац се обавезује да испоручене нафтне деривате плати у року утврђеном у члану 3. Уговора. Добављач за неблаговремено плаћање, Наручиоцу обрачунава законску затезну камату, на месечном нивоу – сагласно Закону.

Добављач је обавезан да при закључењу уговора, као средство финансијског обезбеђења, за добро извршење посла преда Наручиоцу једну бланко соло меницу.

Уз наведену меницу дужан је да преда именично овлашћење–изјаву којом овлашћује Наручиоца да исту попуни износом од 10% од уговорене вредности без обрачунатог ПДВ-а.

Меницу и меничну изјаву потписује лице овлашћено за потписивање финансијских докумената, према картону депонованих потписа,са оригиналном овером од стране пословне банке понуђача не старијом од 3 месеца од дана закључења уговора, којом се потврђују имена и потписи лица наведених за потписивање као важећи.

Фотокопију картона депонованих потписа са оригиналном овером од стране пословне банке, Добављач доставља уз средство обезбеђења.

Уз наведену меницу, Добављач је обавезан доставити и доказ о регистрацији менице, у складу са Одлуком о ближим условима, садржини и начину вођења регистра меница и овлашћења ("Службени гласник РС"број 56/2011).

Уколико Добављач не обезбеди и непреда Наручиоцу средство обезбеђења на начин предвиђен овим чланом, Наручилац задржава право да уговор о јавној набавци додели следећем најповољнијем понуђачу.

Уколико Наручилац не измирује своје обавезе на уговорени начин и у уговореном року, преузима на себе све штетне последице, укључујући обустављање испоруке нафтних деривата, и наплату дуга активирањем средства обезбеђења плаћања.

**Члан. 3**

Наручилац се обавезује да у року од \_\_\_\_\_\_\_\_\_ *(попуњава Наручилац у зависности од података из понуде, рок плаћања који захтева Наручилац је 45 календарских дана од дана испоруке)* календарских дана од дана сваке појединачне испоруке, изврши плаћање и то на рачун Добављача бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке *(попуњава Наручилац у зависности од података изпонуде)*. Добављач се обавезује да Наручиоцу достави фактуру са отпремницом и осталом пратећом документацијом у року од пет дана од дана издавања фактуре, **на адресу Наручиоца: Центар за заштиту одојчади, деце и омладине, ул. Звечанска бр. 7,** **Београд**. Рок испоруке је \_\_\_\_\_\_ *(попуњава Наручилац у зависности од података из понуде, максимални дозвољени рок испоруке који дозвољава Наручилац је* 1 календарски *дан оддана пријема поруџбине Наручиоца)* календарских дана од дана пријема захтева(поруџбине) Наручиоца.

**Члан 4.**

Добављач је дужан да обезбеди несметано и континуирано снабдевање (тј. транспорт и испоруку) предметним добром, за сваку од организационих јединица (локација) Наручиоца, које су наведене у Спецификацији предмета јавне набавке и Обрасцу понуде. Транспорт и испорука морају бити вршени на најефикаснији могући начин, уз минимизирање транспортних трошкова, што значи да свако место испоруке Наручиоца, које је наведено у Спецификацији предмета јавне набавке, понуђач мора снабдевати предметним добром са своје најближе локације, на којој је предметно добро у моменту пријема поруџбине расположиво.

Добављач је дужан да испоруку добра из члана 1. овог Уговора врши сукцесивно према динамици и количинама које одреди Наручилац и у складу са важећим стандардима квалитета предметног добра. Наручилац је дужан да поруџбину и диспозицију за испоруку предметног добра достави Добављачу у писаној форми.

Наручилац је дужан да на месту пријема спроведе организацију рада којом се обезбеђује несметан пријем предметног добра у термину који је претходно договорен са Добављачем.

**Члан 5.**

Отпрема и пријем деривата врши се по важећем Правилнику о односима у поступцима испоруке природног гаса, утовара и истовара сирове нафте, деривата нафте и деривата природног гаса Добављача. Мерење лож уља се врши уређајима који су одобрени и баждарени од стране Дирекције за мере и драгоцене метале Републике Србије, а на основу општих аката Добављача која регулишу отпрему, превоз и пријем течних горива. Добављач гарантује квалитет испоручених деривата у складу са Правилником о техничким и другим захтевима за течна горива нафтног порекла ("Службени гласник РС", бр. 111 од 29. децембра 2015, 106 од 28. децембра 2016, 60 од 20. јуна 2017, 117 од 27. децембра 2017, 120 од 30. децембра 2017 - исправка, 50 од 29. јуна 2018, 101 од 20. децембра 2018, 93 од 26. децембра 2019, 91 од 26. јуна 2020, 102 од 24. јула 2020.). Наручилац (тј. овлашћено лице Наручиоца) је обавезан да приликом сваке испоруке предметних добара изврши квалитативни и квантитативни пријем добара и то провером да ли се количина испорученог добра слаже са количином исказаном на отпремници са исказаном количином добра. Уколико овлашћено лице Наручиоца приликом квалитативног и квантитативног пријема добра утврди да испоручено добро задовољава све услове из претходног става Уговора, обавезно је да потпише отпремницу чиме констатује да је извршен квалитативни иквантитативни пријем испорученог добра.

**Члан 6.**

Наручилац има право на рекламацију квалитета и количине испорученог добра, у ком случају је дужан да уложи приговор без одлагања, одмах приликом преузимања / пријема добра. Уколико Наручилац не поступи у складу са ставом 1. овог члана, његова рекламација се неће разматрати.

**Члан 7.**

Добављач се ослобађа одговорности и у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтиних деривата, кваровима или непланираним ремонтима рафинерија или нафтовода и сличним догађајима.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 24 (двадесетчетири) часа – писаним путем обавести другу уговорну страну о настанку ових околности и њиховом процењеном или очекиваном трајању, уз достављање доказа о постојању више силе. Уговорна страна код које је наступио случај више силе, дужна је да предузме све потребне радње ради отклањања последица које онемогућавају извршавање њених уговорних обавеза, да обавештава другу уговорну

страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах обавести о престанку дејства више силе. Ова клаузула се на одговарајући начин примењује и када је случај више силе наступио код обе уговорне стране. За време трајања више силе свака уговорна страна сноси своје трошкове и штету. Ако деловање више силе спречи уговорне стране да извршавају своје обавезе или део својих обавеза у периоду дужем од 30 (тридесет) календарских дана, уговорне стране ће се споразумети о даљем поступању у извршавању одредаба овог уговора и о томе ће закључити анекс овог Уговора, или споразум о раскиду овог Уговора. Међусобно обавештавање уговорних страна у случају наступања више силе, врши се искључиво у писаној форми. У случају дејства више силе или наступања осталих непредвиђених околности које могу довести до тога да Добављач није у могућности да испоручује предметно добро из члана 1. овог Уговора, уместо тога Добављач може испоручивати и друга добра, под условом да по својствима, намени и карактеристикама представљају најближи супститут предметном добру, а под условима дефинисаним овим Уговором.

**Члан 8.**

У случају једностраног раскида Уговора због неиспуњења обавеза друге уговорне стране, уговорна страна која намерава да раскине Уговор ће другој уговорној страни доставити у писаној форми обавештење о разлозима за раскид Уговора и оставити накнадни примерени рок од 15 (петнаест) календарских дана за испуњење обавеза.

Уколико друга уговорна страна не испуни обавезу ни у року из претходног става, Уговор се сматра раскинутим истеком последењег дана накнадно остављеног рока за испуњење.

За случај спора, уговара се надлежност Привредног суда у Београду.

**Члан 9.**

Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Овај уговор се закључује на период од једне године, рачунајући од дана потписивања, са могућношћу анексирања до завршетка јавне набавке а у вези предменог добра, за 2023. годину.

Може се изменити само писаним анексом, потписаним од стране овлашћених лица уговорних страна.

**Члан 10.**

Уговорне стране сагласно изјављују да су Уговор прочитале и разумеле, те да уговорне одредбе у свему представљају израз њихове стварне воље.

Овај Уговор је сачињен у 4 (четири) истоветна примерака, по 2 (два) примерка за сваку уговорну страну.

**Добављач Наручилац**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Напомена**: Овај модел уговора представља садржину уговора који ће бити закључен са изабраним понуђачем. Уколико понуђач без оправданих разлога одбије да закључи уговор о јавној набавци ове садржине, након што му је уговор додељен, наручилац ће Управи за јавне набавке доставити доказ негативне рефренце.